Végre itt az elsõ: Tóth Tamás paralimpiai bajnok!
A kilencedik versenynapon megszületett a magyar küldöttség elsõ aranyérme a riói paralimpián: Tóth Tamás pénteken elsõként csapott a célba az S9-es sérültségi kategória 100 méteres hátúszó számának döntõjében.
A négy éve, Londonban két ezüstérmet nyert Tóth Rióban eddig egy bronznál tartott, azt hétfõn nyerte 100 gyorson. A délelõtti elõfutamból a negyedik idõvel jutott be az esti döntõbe, ahol 50 méternél még csak ötödikként fordult, de remek hajrájával végül mindenkit maga mögé utasított.

A 24 éves Tóth Tamás a magyar küldöttség 16. érmét gyûjtötte be, az õ aranyérme mellett hét ezüst és nyolc bronz a mérleg.

"A korábbi versenyeimen mindig erõsen kezdtem, és azok nem is sikerültek úgy, ahogy szerettem volna. Most miközben vártam, hogy a medencéhez szólítsanak, arra gondoltam, hogy ezt most elkezdem lassan, és vagy még jobban belehalok, és nyolcadik leszek, vagy fogom bírni a végét. Szerencsére az utóbbi történt - elemezte versenyét a Vasas Totó becenévre hallgató úszója, aki végtaghiánnyal született, a jobb kézfeje nem fejlõdött ki.

"Közben fogalmam sem volt, hogy hányadik helyen haladok, de hetvennél azért éreztem, hogy jó vagyok, mert nem fájt semmim. Miután beérkeztem, háromszor is meg kellett néznem a táblát, hogy biztosan én vagyok-e az elsõ. Nagyon boldog vagyok!"

Nagyon kijött a lépés

Rio elsõ magyar paralimpiai bajnoka felidézte, hogy régebben, 15-16 éves korában hátúszó volt, de aztán váltott a gyorsra, és ezzel az úszásnemmel nem igazán foglalkozott. "Azért el-elindulgattam versenyeken, most pedig nagyon kijött a lépés" - mondta, hozzátéve: nem gondolta volna, hogy éppen ebben a számban gyõz majd.

"Reggel, az elõfutamban nagyon elfáradtam, úgy jöttem a döntõre, hogy ha a negyedik helyet megtartom, akkor már elégedett leszek. Ahhoz képest kicsit jobban sikerült" - fogalmazott az MTI kérdésére. A rajt elõtt Tóth Tamás azt mondta, egyelõre nem túl kellemes számára a riói klíma, a meleg, fülledt idõ.

"Ma viszont kicsit lehûlt a levegõ, én ezt szeretem, mert melegben nem a legjobb a légzésem, úgyhogy úgy néz ki, ma minden nekem kedvezett" - zárta nyilatkozatát. A 24 éves Tóth Tamás a magyar küldöttség 16. érmét gyûjtötte be, az õ aranyérme mellett hét ezüst és nyolc bronz a mérleg.

Eredmény:
úszás, férfi 100 m hát (S9), paralimpiai bajnok:
TÓTH TAMÁS 1:04.30 p
2. Liu Hsziao-ping (Kína) 1:04.46
3. Brenden Hall (Ausztrália) 1:04.67